ალესანდრო კოსტაკურტა
ალესანდრო კოსტაკურტა (იტალ. Alessandro Costacurta დ. 24 აპრილი, 1966) — იტალიელი მწვრთნელი და ყოფილი ფეხბურთელი. თამაშობდა ცენტრალური მცველის პოზიციაზე. მთელი კარიერა (1986–2007) გაატარა „მილანში“. კლუბთან ერთად მოგებული აქვს 7 სერია A, ხუთი უეფა-ს ჩემპიონთა ლიგა/ევროპის ჩემპიონთა თასი, ხუთი იტალიის საფეხბურთო სუპერთასი და სხვა. კოსტაკურტა იყო იტალიის ნაკრების მნიშვნელოვანი წევრი, სადაც ჩაატარა 59 ოფიციალური მატჩი და გაიტანა 2 გოლი. მან ასევე მიიღო მონაწილეობა 2 მსოფლიო ჩემპიონატში (1994 და 1998), ისევე როგორც 1996 წლის ევროპის ჩემპიონატში. ნაკრებთან ერთად მიაღწია 1994 წლის ჩემპიონატის ფინალამდე, თუმცა დამარცხდა ბრაზილიის ნაკრებთან. კონსტაკურტამ საფეხბურთო კარიერა დაასრულა 2007 წლის 19 მაისს 41 წლის ასაკში. კარიერის დასრულების შემდეგ ერთი სეზონი (2008-2009) წვრთნიდა კლუბ „მანტოვას“. 2008 წლის 1 თებერვალს არჩეული იქნა იტალიის ფეხბურთის ფედერაციის ვიცე-კომისრად.